પાટણ નગરપાલિકા દ્વારા શનિવારના બીજા દિવસે પણ શહેરના જુના ગંજ બજાર વિસ્તારમાં દબાણ કરીને ઉભા રહેતા 15 જેટલા નાસ્તાની લારીઓ તેમજ પાનના કેબિનો ચા-ના કાઉન્ટરોને કેન્દ્રમાં રાખીને દબાણ હટાવો ઝુંબેશ હાથ ધરી હતી. કનસડા દરવાજા પાસેથી શુક્રવારે જપ્ત કરાયેલ ચાનું કેબિન વોર્ડ નંબર 9 ના મહિલા કોર્પોરેટરના પતિ દ્વારા પાલિકા કેમ્પસમાંથી લાવી ફરીથી રમતગમત સંકુલના દરવાજા પાસે ઉભૂ કરાતા શનિવારે હટાવી લેવાતાં મહિલા કોર્પોરેટરના પતિ અને પાલિકાના એસ.આઈ સાથે ચકમક થઈ હતી. જો કે, દબાણ હટાવ ઝુંબેશમાં જોડાયેલા પોલીસ કર્મીઓએ મધ્યસ્થ મામલો શાંત પાડ્યો હતો.